இந்த நிலையில், பாகிஸ்தான் தீவிரவாதிகள் மேலும் தாக்குதல்களை நடத்த திட்டமிட்டிருப்பதாகவும், அவர்கள் ஆக்கிரமிப்பு காஷ்மீர் பகுதியில் பதுங்கியிருப்பதாகவும் உளவுத் துறையினருக்கு உறுதியான தகவல் கிடைத்ததைத் தொடர்ந்து, எல்லை தாண்டிச் சென்று தாக்குதல் நடத்தி தீவிரவாத முகாம்களை அழிப்பது என்று முடிவு செய்யப்பட்டது. இதைத் தொடர்ந்து செப்டம்பர் மாதம் 28 -ம் தேதி நள்ளிரவு 12.30 மணிக்கு இந்திய ராணுவ வீரர்கள் ‘துல்லியமான தாக்குதல்’ (சர்ஜிக்கல் ஸ்டிரைக்) என்ற ரகசிய ராணுவ நடவடிக்கையைத் தொடங்கினர். பாகிஸ்தான் முப்படைகளின் கண்களில் மண்ணைத் தூவி ஹெலிகாப்டர்கள் மூலம் சிறப்பு அதிரடிப் படையைச் சேர்ந்த பாராசூட் வீரர்கள் ஆக்கிரமிப்பு காஷ்மீரின் 7 இடங்களில் தரையிறங்கினர்.